अजमेर। बैंककी ओर स
छेड़छाड़ का आरोपी शिक्षक ढाई माह बाद गिरफ्तार
श्रीमाधोपुर।कंचनपुरमें दसवीं की छात्रा से छेड़छाड़ मामले में ढाई माह बाद पुलिस ने आरोपी शिक्षक को बीकानेर से गिरफ्तार किया है। शिक्षक कर्मवीरसिंह को बुधवार को कोर्ट में पेश किया गया जहां से जेल भेज दिया गया। घटना के बाद से ही वह फरार था।
अजमेर। बैंककी ओर से मिलने वाली एलटीसी में हेरफेर कर हवाई यात्राओं के फर्जी बिल बनाने के मामले में आरोपी दो बैंक अधिकारियों के खिलाफ सीबीआई ने चार्जशीट पेश कर दी है। जयपुर स्थित सीबीआई मामलों की विशेष अदालत संख्या तीन में बड़ौदा राजस्थान क्षेत्रीय ग्रामीण बैंक के मैनेजर राजेंद्र मोहन श्रीवास्तव और रमेश चंद गुप्ता के खिलाफ पेश चार्जशीट में जालसाजी के साथ ही भ्रष्टाचार निरोधक कानून की धाराओं के तहत आरोप लगाए गए हैं। श्रीवास्तव और गुप्ता के खिलाफ सीबीआई के समक्ष बैंक के चीफ मैनेजर ने 15 जुलाई 2014 काे रिपोर्ट दर्ज कराई थी। दर्ज शिकायत के अनुसार दोनों अधिकारियों ने लीव ट्रेवल कंसेशन(एलटीसी) के बिलों में जालसाजी कर बैंक को लाखों रुपए का चूना लगाने का आरोप है।
सीबीआई ने इनके खिलाफ आईपीसी की धारा 420, 468 और 471 सहित भ्रष्टाचार निराेधक कानून की धारा 13(2) और 13(1)(डी) के तहत मुकदमा दर्ज किया गया था। रमेश चंद गुप्ता ने एफआईआर निरस्त कराने के लिए हाईकोर्ट में याचिका भी दायर की थी लेकिन राहत नहीं मिली। सीबीआई ने बुधवार को गुप्ता श्रीवास्तव के खिलाफ आईपीसी की धारा 420, 468 और 471 सपठित धारा 120 बी सहित भ्रष्टाचार निराेधक कानून की धारा 13(2) और 13(1)(डी) के तहत चार्जशीट पेश कर दी है। इससे पहले दोनों अधिकारियों को 50-50 हजार रुपए की जमानत मंजूर की गई।
दूसरे के लिए मुसीबत बनी याचिका
रमेशचंद गुप्ता की ओर से हाईकोर्ट में एफआईआर को निरस्त कराने के लिए पेश याचिका में उन्हें तो राहत नहीं मिली लेकिन दूसरे कई अधिकारियों के लिए मुसीबत जरूर हो गई। गुप्ता ने याचिका में कहा था कि जिस तरह एलटीसी के बिलों को उनके द्वारा पेश किया गया, उसी तरह बैंक के 165 दूसरे अधिकारियों ने भी एलटीसी क्लेम की है। इसलिए सभी के खिलाफ कार्रवाई होनी चाहिए थी, लेकिन दुर्भावनावश केवल उनके खिलाफ मुकदमा दर्ज कराया गया। सूत्रों के अनुसार गुप्ता की याचिका में इस खुलासे के बाद बैंक प्रबंधन ने सभी अधिकारियों के एलटीसी बिलों की जांच शुरू कर दी है और बिलों का वेरिफिकेशन कराया जा रहा है। बताया जा रहा है कि करीब छह अधिकारियों के एलटीसी बिलों में अनियमितता पाई गई है। इन मामलों में जांच शुरू हो गई है।
bho_Deva hin_Deva hin_Deva hin_Deva hin_Deva hin_Deva hin_Deva